# Estàtua d'Adiyogi Xiva

L'Estàtua d'Adiyogi (també coneguda com Bust d'Adiyogi Xiva, Adiyogi de 112 Peus o simplement Adiyogi) és una estàtua d'acer de 34 m d'alçada (112 peus), 45 m de fons i 25 m d'amplària, que representa el primer iogui (Adiyogi) com a Thirunamam[nota 1] a Coimbatore, Tamil Nadu, a l'Índia. La Guinness World Records l'ha considerada la "major escultura de bust" del món. Projectada per Sadhguru Jaggi Vasudev, pesa prop de 500 tones (490 tones llargues; 550 tones curtes).
Adiyogi es refereix al "primer iogui" o Xiva com a creador del ioga.
Adiyogi es troba a l'Isha Yoga Center. La seua alçada, de 112 peus, simbolitza les 112 possibilitats d'assolir el mokxa (liberação) que existeixen en la cultura iogui, i també els 112 txakres del sistema humà. Un lingam anomenat "Yogeshwar Lingam" es va consagrar i se li col·locà al front. El Ministeri del Turisme de l'Índia va incloure l'estàtua en la seua campanya oficial "Incredible India". És també l'escenari d'un xou de llums i sons sobre Xiva com a iogui, inaugurat pel president de l'Índia, Ram Nath Kovind.
L'Estàtua Adiyogi fou inaugurada el 24 de febrer de 2017 pel primer ministre de l'Índia, Narendra Modi, en ocasió del Maha Shivaratri. També s'edità un llibre complementari, Adiyogi: The Source of Yoga, escrit per Vasudev. Per a la inauguració de l'estàtua, s'estrenà "Adiyogi - The Source of Yoga", música a càrrec de la Fundació Isha, cantada per Kailash Kher amb lletra de Prasoon Joshi.
Una altra estàtua d'Adiyogi de 6,4 m s'inaugurà a Tennessee, Estats Units, al 2015, per la Fundació Isha, com a part d'un estudi de ioga de 2.800 m².
Abans de la inauguració, la Direcció de la Ciutat i Planificació Urbana va afirmar, de manera polèmica, que l'estàtua s'havia construït sense permisos. No obstant això, la Junta de Districte afirmà que sí que s'hi havia rebut autorització.

## Referències

* ↑ «‘Adiyogi bust’ declared world’s largest by Guinness Book of World Records». Hindustan Times, 12-05-2017. [Consulta: 28 agost 2020].
* ↑ Berghella, Vincenzo. Chennai and Coimbatore, India, 2018, p. 68. ISBN 978-0578200859.
* ↑ Sadhguru. «Shiva as Adiyogi». Mathrubhumi. Arxivat de l'original el 2020-07-02. [Consulta: 28 agost 2020].
* ↑ Ians. «PM Narendra Modi to unveil first 112 feet Shiva idol at Isha Foundation» (en anglés). The Indian Express, 24-02-2017. [Consulta: 28 agost 2020].
* ↑ «The first Guru is born» (en anglés). The Times of India, 03-07-2012. [Consulta: 28 agost 2020].
* ↑ «Maha Shivratri 2017: PM Modi unveils 112-foot Shiva statue in Coimbatore». DNA India, 24-02-2017. [Consulta: 28 agost 2020].
* ↑ Swaroop, Vishnu. «A night that lit up thousand minds | Coimbatore News - Times of India». The Times of India, 05-03-2019. [Consulta: 28 agost 2020].
* ↑ «Prasoon Joshi and Kailash Kher collaborate for 'Adiyogi'». Radio and Music, 23-02-2017. [Consulta: 28 agost 2020].
* ↑ «21foot statue of Adiyogi unveiled and consecrated in Tennessee India Post News Paper». India Post News Paper, 07-10-2015. [Consulta: 28 agost 2020].

## Enllaços externs

* "Aerial view via drone" a YouTube (anglès)
* Why Does Adiyogi Have To Be 112 Feet Tall? - Sadhguru a YouTube (anglès)
* "Exploring Adiyogi in Malayalam" a YouTube (en malaiàlam)